คือหนูอายุ23ปีค่ะอยากถามคุณว่าหนูเป็นตุ่มแดงๆในปากตุ่มเหมือนก้อนเนื้ออ่ะค่ะไปหาก็ให้ยาแก้อักสับมากันก็ไม่หายไม่ยุบเป็นเดือนครึ่งแล้วค่ะแบบนี้หนูเป็นไรค่ะต้องทำยังไงกังวนมากค่ะจะเป็นมะเร็งไมค่
สวัสดีค่ะ ตุ่มสีแดงที่อยู่ในปาก อาจเป็น1. เป็นซีสต์ หากพบที่ริมฝีปากมักเป็นถุงน้ำเมือกชื่อ mucocele (หรือ ranula) เกิดจากการอุดตันของท่อต่อมน้ำลายและมีการรั่วไหลของน้ำเมือกออกมาอยู่รอบเนื้อเยื่ออ่อน ทำให้เห็นเป็นก้อนนูน ไม่ทำให้มีอาการเจ็บหรือปวด และไม่ได้อันตรายหากพบบริเวณเหงือกรอบๆฟัน อาจเป็น odontogenic cyst ชนิดต่างๆ เช่น calcifying odontogenic cyst, dentigeroos cyst, odontogenic keratocyst เป็นต้น และซีสต์ชนิดอื่นๆ เช่น dermoid cyst, palatine cyst nasolabial cyst เป็นต้น2. เป็นเนื้องอกชนิดต่างๆ เช่น Fordyce spot (แต่จะมีสีเหลือง), fibroid epulis, granula cell tumor, squamous papilloma, hemangioma (เนื้องอกเส้นเลือด) รวมถึง irritation fibroma (focal fibrous hyperplasia หรือ epulis fissuratum) ซึ่งเป็นตุ่มเนื้อที่เกิดจากเยื่อบุในช่องปากถูกเสียดสีบ่อยๆ เช่น จากฟันปลอมที่หลวม เหล็กจัดฟันที่ใส่ไม่พอดีสำหรับมะเร็งในช่องปากนั้น พบได้น้อยมากในคนอายุน้อย และก้อนจะโตเร็ว รวมถึงทำให้เจ็บและปวดหรือมีเลือดออกค่ะ ดังนั้นจึงไม่น่าใช่แนะนำให้ไปพบแพทย์เฉพาะทางหู-คอ-จมูก เพื่อตรวจค่ะ เนื่องจากต้องอาศัยการดูตำแหน่งและลักษณะของตุ่มเนื้อดังกล่าว รวมถึงอาจต้องมีการตัดชิ้นเนื้อไปตรวจทางพยาธิวิทยาค่ะ